Splużjoni qawwija f’binja fit-Tramuntana tal-Italja qatlet 3 pumpiera. L-awtoritajiet qed jirrappurtaw li fuq il-post, qalb it-tifrik, instab ċilindru tal-gass b’timer miegħu li jaf jindika li kollox kien premeditat. Il-pumpiera marru fuq il-post wara li rċevew diversi rapporti ta’ splużjoni f’razzett diżabitat f’ Quargnento. Ftit wara li waslu fuq il-post, seħħet it-tieni splużjoni, aktar qawwija minn ta’ qabilha li darbet lil 2 pumpiera oħra u uffiċjal tal-pulizija. Skont Sky TG24, it-timer kien qed jiġi kkontrollat b’remote filwaqt li sid ir-razzett qed jiġi investigat mill-pulizija. Il-vittmi tat-traġedja huma Matteo Gastaldo ta’ 46 sena li ntradam fl-isplużjoni u nstab bla ħajja aktar tard, Marco Triches ta’ 38 sena u Antonio Candido ta’ 32 sena. #Quargnento (AL), ricognizione area dell’elicottero DragoVF dei #vigilidelfuoco sul luogo dell’esplosione #5novembre pic.twitter.com/czsQ4YUpG2